PENKTADIENIO VAKARO MIŠIŲ ADORACIJA

Adoracija prasideda iškarto po mišių. Kunigas išstato Švenčiausiąjį sakramentą, trumpai pagieda. Kunigui atsisėdu reikia melstis Gailestingumo litaniją (skaitovas) Jei būna vargonininkė – **gieda ji**. Vėliau trumpa 2-5 min tylos pertrauka ir kalbamas Dievo gailestingumo vainikėlis (skaitovas) - (persižegnojama, Tėve mūsų, sveika Marija, Tikiu į Dievą Tėvą). Po jo tyla 2-5 min ir skaitoma pasirenkama Evangelijos ištrauka (skaitovas. Po jos tyla ir jei yra vargonininkė giedamas Tau lenkiuos o Dieve. Po giesmės tyla ir užbaigiama adoracija.

Evangeliją galite patys pasirinkti, žemiau kelios rekomenduotinos

1. **Iš Evangelijos pagal Joną**

„Aš esu tikrasis vynmedis, o mano Tėvas – vynininkas.   
2 Kiekvieną šakelę manyje, neduodančią vaisiaus, Jis išpjauna, o kiekvieną šakelę, nešančią vaisių, apvalo, kad ji duotų daugiau vaisiaus.   
3 Jūs jau esate švarūs dėl žodžio, kurį jums kalbėjau.   
4 Pasilikite manyje, ir Aš jumyse. Kaip šakelė negali duoti vaisiaus pati iš savęs, nepasilikdama vynmedyje, – taip ir jūs, jei nepasiliksite manyje.   
5 Aš esu vynmedis, o jūs šakelės. Kas pasilieka manyje ir Aš jame, tas duoda daug vaisių; nes be manęs jūs negalite nieko nuveikti.   
6 Kas nepasiliks manyje, bus išmestas laukan ir sudžius kaip šakelė. Paskui surinks šakeles, įmes į ugnį, ir jos sudegs.   
7 Jei pasiliksite manyje ir mano žodžiai pasiliks jumyse, – jūs prašysite, ko tik norėsite, ir bus jums duota.   
8 Tuo bus pašlovintas mano Tėvas, kad duosite gausių vaisių ir būsite mano mokiniai. 

1. **Iš Evangelijos pagal Joną**

1 Tai pasakęs, Jėzus pakėlė akis į dangų ir prabilo: „Tėve, atėjo valanda! Pašlovink savo Sūnų, kad ir Tavo Sūnus pašlovintų Tave;   
2 nes Tu davei Jam valdžią kiekvienam kūnui, kad visiems, kuriuos esi Jam davęs, Jis teiktų amžinąjį gyvenimą.   
3 Tai yra amžinasis gyvenimas: kad jie pažintų Tave, vienintelį tikrąjį Dievą ir Tavo siųstąjį Jėzų Kristų.   
4 Aš pašlovinau Tave žemėje. Atlikau darbą, kurį buvai man davęs nuveikti.   
5 Dabar Tu, Tėve, pašlovink mane pas save ta šlove, kurią pas Tave turėjau dar prieš pasaulio buvimą.   
6 Aš apreiškiau Tavo vardą žmonėms, kuriuos man davei iš pasaulio. Jie buvo Tavo, ir Tu juos davei man, ir jie laikėsi Tavojo žodžio.   
7 Dabar jie suprato, kad visa, ką man davei, yra iš Tavęs.   
8 Nes Tavo man duotus žodžius Aš perdaviau jiems, ir jie priėmė juos ir tikrai pažino, kad iš Tavęs išėjau, ir jie įtikėjo, kad mane siuntei.   
9 Aš meldžiu už juos. Ne už pasaulį meldžiu, bet už tuos, kuriuos man davei, nes jie yra Tavo!   
10 Ir visa, kas mano, yra Tavo, o kas Tavo, yra mano, ir Aš pašlovintas juose.

1. **Iš Evangelijos pagal Joną**

51 Aš esu gyvoji duona, nužengusi iš dangaus. Kas valgo šitos duonos – gyvens per amžius. Duona, kurią Aš duosiu, yra mano kūnas, kurį Aš atiduosiu už pasaulio gyvybę“.   
52 Tada žydai ėmė tarp savęs ginčytis ir klausinėti: „Kaip Jis gali duoti mums valgyti savo kūną?!“   
53 O Jėzus jiems kalbėjo: „Iš tiesų, iš tiesų sakau jums: jei nevalgysite Žmogaus Sūnaus kūno ir negersite Jo kraujo, neturėsite savyje gyvybės!   
54 Kas valgo mano kūną ir geria mano kraują, tas turi amžinąjį gyvenimą, ir Aš jį prikelsiu paskutiniąją dieną.   
55 Nes mano kūnas tikrai yra valgis, ir mano kraujas tikrai yra gėrimas.   
56 Kas valgo mano kūną ir geria mano kraują, tas pasilieka manyje, ir Aš jame.   
57 Kaip mane siuntė gyvasis Tėvas ir Aš gyvenu per Tėvą, taip ir tas, kuris mane valgo, gyvens per mane.   
58 Štai duona, nužengusi iš dangaus, – ne taip, kaip jūsų tėvai valgė maną ir mirė. Kas valgo šią duoną – gyvens per amžius“.

1. **Iš Evangelijos pagal Joną**

Aš esu gerasis ganytojas. Geras ganytojas už avis guldo savo gyvybę.   
12 O samdinys, ne ganytojas, kuriam avys ne savos, pamatęs sėlinantį vilką, palieka avis ir pabėga, o vilkas griebia jas ir išsklaido.   
13 Samdinys pabėga, nes jis samdinys, jam avys nerūpi.   
14 Aš esu gerasis ganytojas: Aš pažįstu savąsias, ir manosios pažįsta mane.   
15 Kaip mane pažįsta Tėvas, taip ir Aš pažįstu Tėvą ir už avis guldau savo gyvybę.   
16 Ir kitų avių turiu, kurios ne iš šios avidės; ir jas man reikia atvesti; jos girdės mano balsą, ir bus viena kaimenė, vienas ganytojas.   
17 Todėl Tėvas myli mane, kad Aš guldau savo gyvybę, jog ir vėl ją pasiimčiau.   
18 Niekas neatima jos iš manęs, bet Aš pats ją atiduodu. Aš turiu galią ją atiduoti ir turiu galią vėl ją pasiimti; tokį įsakymą gavau iš savo Tėvo“.